31. 12. 82 De Europæiske Fællesskabers Tidende Nr. L 379/19 KOMMISSIONENS BESLUTNING af 15. december 1982 vedrørende en procedure i henhold til FØF-traktatens artikel 85 (IV/C-30.128 Toltecs- Dorcet) | (Den tyske og den nederlandske tekst er de eneste autentiske) (82/897/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske og økonomiske Fællesskab, under henvisning til Rådets forordning nr. 17 af 6. februar 1962, første forordning om anvendelse af bestemmelserne i traktatens artikel 85 og 86 (), senest ændret ved akten vedrørende Grækenlands tiltrædelse, særlig artikel 3 og 15, under henvisning til den klage, som Antonius Segers (i det følgende benævnt »Segers«) indgav den 12. juni 1980 i medfør af artikel 3 i forordning nr. 17, efter at have givet de pågældende virksomheder lejlighed til at udtale sig vedrørende Kommissionens klagepunkter i overensstemmelse med artikel 19, stk. 1 i forordning nr. '17 og med bestemmelserne i Kommissionens forordning nr. 99/63/EØF af 25. juli 1963 om udtalelser i henhold til artikel 19, stk. 1 og 2, i Rådets forordning nr. 17 (?), efter høring af Det rådgivende udvalg for Monopol- og Kartelspørgsmål, og ud fra følgende betragtninger: I. Faktiske omstændigheder 1. Familieforetagendet P. L. Segers & Zonen blev oprettet i Nederlandene i 1896 med henblik på forar- bejdning og salg af kaffe, te og tobak. Først i 1969 begyndte virksomheden at fremstille tobaksvarer, dels for andre virksomheder under deres mærker, dels til egen afsætning gennem et samme år nyoprettet selskab, Tabaksindustrie Toltecs. Begge virksom- heder, som har sæde i Roosendaal, tilhører i dag Segers og ledes af denne. Segers benyttede første gang i 1969 varemærket Toltecs Special og lod dette mærke registrere interna- tionalt for Tysklands og visse andre landes vedkom- mende. Den 31. januar 1973 lød han på ny vare- mærket Toltecs Special (billede og ord i den nedenfor beskrevne udformning) registrere under nummer (') EFT nr. 13 af 21. 2. 1962, s. 204/62. (?) EFT nr. 127 af 20. 8. 1963, s. 2268/63. 395-536 i vareklasse 34, »råtobak og tobaksvarer«, bl.a. for Tyskland, Frankrig, Italien og Benelux. Ifølge den aftale, som Segers den 16. januar 1975 indgik med BAT Cigarettenfabriken GmbH, trak sidstnævnte den 21. januar 1975 sin indsigelse mod registering i Tyskland tilbage, således at registre- ringen også kunne finde sted i dette land. Vare- mærket Toltecs Special (i det følgende kaldet »Toltecs«) er en fantasibetegnelse, som er inspireret af navnet på den mexicanske indianerstamme toltekerne; det er i de seneste fem år kun blevet brugt i Neder- landene og Tyskland. ' Af tobaksvarer har Segers hidtil udelukkende frem- stillet finskåren tobak med let, halvstærk og stærk smag, for hvilken efterspørgselen i de seneste år er steget støt. Om virksomheden også i fremtiden vil fremstille pibetobak, afhænger af markedsudviklingen. Siden 1978 har Segers næsten udelukkende afsat sin finskårne tobak i Nederlandene. Siden da og indtil 1981 er Segers omsætning blevet fordoblet; den ligger en smule under 1% af den samlede afsætning i Nederlandene for finskåren tobak, som i 1981 beløb sig til 14 353 tons. Finskåren tobak (shag) og krøltobak udgør tilsammen markedet for røgtobak; førstnævnte anvendes hoved- sagelig til at rulle cigaretter med, medens sidstnævnte udelukkende anvendes til pibetobak. De største producenter af røgtobak i Nederlandene er Douwe Egbert BV, Van Nelle Lassie BV, Niemeyer BV og - Gruno-Van Rossem BV. Nederlandene er en af verdens største eksportører af røgtobak. 2. BAT Cigaretten-Fabriken GmbH, Hamburg (i det følgende benævnt »BAT«), der er et datterselskab af verdens største cigaretproducent, British American Tobacco Company, London (årsomsætning 1980: ca. 7,6 mia £ sterling), er aktiv inden for fremstilling og afsætning af tobaksvarer. Virksomheden anmeldte den 18. december 1968 fantasibetegnelsen Dorcet til registrering i det tyske varemærkeregister. Registre- ringen fandt sted den 15. januar 1970 under nr. 865-058 i vareklasse 34 for »røgtobak, tobaksvarer og cigaretpapir«. Varemærket Dorcet er aldrig blevet benyttet. ' BAT hævdede igen i 1981 sin stilling som den næst- største tyske cigaretproducent. Virksomheden nåede